32005L0008
L 027/44
JURNALUL OFÍCIAL AL UNIUNII EUROPENE
DIRECTIVA 2005/8/CE A COMISIEI
din 27 ianuarie 2005
de modificare a anexei I la Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (1), în special articolul 8 alineatul (1),
întrucât:
(1)
Directiva 2002/32/CE interzice utilizarea produselor destinate furajelor al căror conținut de substanțe nedorite depășește conținutul maxim stabilit de anexa I.
(2)
La adoptarea Directivei 2002/32/CE, Comisia a anunțat că dispozițiile anexei I la directiva menționată vor fi reexaminate pe baza unor evaluări științifice actualizate ale riscurilor și ținând seama de interdicția oricărei diluări a produselor contaminate și neconforme pentru nutriția animalelor.
(3)
Înainte de a se putea proceda la reexaminarea completă pe baza unei evaluări științifice actualizate a riscurilor, este necesar să se aducă anumite modificări ținând seama de evoluția cunoștințelor științifice și tehnice.
(4)
Este necesar să se clarifice expresia „furaje verzi”.
(5)
Aportul de carbonat de calciu, o materie primă esențială și utilă din furaje, poate fi compromis deoarece conținutul total de mercur care rezultă din contaminarea de fond normală se apropie sau depășește conținutul maxim stabilit de anexa I la Directiva 2002/32/CE, de aceea este necesar să se modifice acest conținut maxim având în vedere că mercurul este prezent în carbonatul de calciu sub formă anorganică, iar Comitetul științific pentru nutriția animalelor confirmă că mercurul, în forma sa anorganică, este considerabil mai puțin toxic decât mercurul organic, în special metilmercurul.
(6)
Conținutul maxim de fluor în celelalte furaje complementare se ridică la 125 mg/kg pentru 1 % fosfor. Din motive ecologice, conținutul de fosfor din furaje este limitat, iar capacitatea de digerare și biodisponibilitatea fosforului sunt ameliorate recurgându-se la o enzimă de genul fitazei. Prin urmare, nu mai este necesar să se stabilească un conținut maxim de fosfor de 1 %, ci să se stabilească un conținut maxim în furajele complementare cu un conținut de umiditate de 12.
(7)
Prin urmare, Directiva 2002/32/CE trebuie modificată în consecință.
(8)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
Anexa I la Directiva 2002/32/CE se modifică în conformitate cu anexa la prezenta directivă.
Articolul 2
(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu douăsprezece luni de la intrarea acesteia în vigoare. Comisiei i se comunică de îndată de către statele membre textul acestor acte, precum și un tabel de corespondență între aceste acte și prezenta directivă.
Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(2) Comisiei i se comunică de către statele membre textul principalelor dispoziții de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
Articolul 4
Prezenta directivă se adresează statelor membre.
Adoptată la Bruxelles, 27 ianuarie 2005.